14. august

14. august on Gregoriuse kalendri 226. (liigaastal 227.) päev. Juliuse kalendri järgi 1. august (1901–2099). 1862 – asutati Tallinna Vabatahtlik Tuletõrje Selts. 1872 – Narva Kreenholmi vabrikus algas suur streik. Streik kestis 30. septembrini (vkj 18. septembrini). 1891 – Postimees hakkas ilmuma päevalehena. 1895 – Georg Lurich püstitas Władysław Krajewski raskejõustikuringis oma esimesed tõstmise maailmarekordid. 1910 – Riia Loodusuurijate Seltsi ja Kihelkonna kirikumõisa vahel sõlmiti rendileping, mille järgi läksid Vaika saared viie tsaariaegse kuldrubla eest kuueks aastaks Riia Loodusuurijate Seltsi valdusse. 1917 – Tallinnas algas 15. augustini toimunud bolševike eestvedamisel peetud maatameeste konverents.[küsitav] 1927 – Kurgjal avati Carl Robert Jakobsoni hauasammas. 1934 – Herbert George Wells saabus Tallinna. 1936 – tähistati Pirita kloostri asutamise 500. aastapäeva. 1940 – moodustati Põllumajandussaaduste Kokkuostu Komitee. 1941 – USA president Franklin Delano Roosevelt ja Suurbritannia peaminister Winston Churchill kirjutasid alla Atlandi hartale. Harta, milles muuhulgas kõneldi ka sõjaeelsete piiride taastamisest ja rahvaste enesemääramisõigusest, näis pakkuvat teatud garantiisid Eestilegi. 1992 – peaminister Tiit Vähi kirjutas alla Rahvusvahelise Valuutafondi memorandumile, mis võimaldas Eestil saada arvestatavaid rahalisi toetusi ja soodsaid krediite. 1994 – Pühajärvel peeti Esindamata Rahvaste Organisatsiooni ja Konrad Adenaueri Fondi korraldusel rahvusvaheline konverents "Endise Nõukogude Liidu vabariigid ja rahvad – demokratiseerimine ja üleminek turumajandusele". 1996 – erukindral Aleksander Einseln ning riigikogu liikmed Arnold Rüütel ja Enn Tarto tegid ühisavalduse, milles nõudsid Balti Julgeoleku Pakti sõlmimist kaitseks võimaliku Venemaa agressiooni vastu. 1998 – Saaremaal maeti Eesti esimene lihasööjabakterinakkuse ohver. 1999 – Otepääl peetud Saku Suverulli võitis Kristina Šmigun. 2004 – Tallinnas toimus Eesti ja ühtlasi ka Baltimaade esimene geiparaad. 1196 – suri piiskop Meinhard. Esimene Liivimaa piiskop maeti Üksküla kirikusse, kust tema põrm hiljem (tõenäoliselt 1380. aastal) viidi Riia toomkirikusse. Teistel andmetel suri piiskop Meinhard sama aasta 11. oktoobril. 1790 – Värälä rahulepinguga lõpetati Vene-Rootsi sõda territoriaalsete muudatusteta. 1842 – lõppes teine seminolide sõda, indiaani rahvas küüditati Floridast Oklahomasse. 1844 – Prantsuse koloniaalväed lõid Marokos Isly lahingus otsustavalt alžeeria vabadusvõitleja Abd el-Kaderi vägesid ja Abd ar-Rahmani juhitud Maroko vägesid. 1880 – valmis lõplikult Kölni toomkirik. 1893 – Pariisis toimus maailma esimene mootorsõidukijuhi eksam. 1900 – bokserite ülestõusu käigus okupeerisid lääneriikide ja Jaapani väed Pekingi. 1934 – Ameerika Ühendriikides toimetati San Francisco lahes asuvale Alcatrazi saarele asutatud range režiimiga vanglasse esimesed 53 kinnipeetut. 1936 – Badajozi lahingus said Francisco Franco üksused Hispaania kodusõjas esimese suure võidu. 1941 – Franklin D. Roosevelt ja Winston Churchill allkirjastasid Briti lahingulaeva HMS Prince of Wales pardal Atlandi harta, milles nad sõnastasid sõja eesmärgid ja sõjajärgse maailmakorralduse põhimõtted. 1977 – Dannenwaldi raketiõnnetus: Saksa DV-s Dannenwaldi lähedal asunud Nõukogude Liidu armee relvahoidlas toimus rida plahvatusi ning detoneerusid sajad katjuuša tüüpi maa-õhk raketid. Õnnetuses hukkus hinnanguliselt 70 Nõukogude sõdurit. 1980 – pärast kraanajuht Anna Walentynowiczi vallandamist algas Gdanski Lenini-nimelises laevaehitustehases üldstreik. Streigijuhiks sai Lech Wałęsa. 1980. aasta augustistreigid viisid ametiühingu Solidaarsus loomiseni. 1992 – pärast Abhaasia iseseisvuse väljakuulutamist sisenesid provintsi Gruusia väed. 2003 – USA kirdeosas ja Kanada Ontario provintsis toimus elektrikatkestus. Vooluta jäi umbes 50 miljonit inimest.  Pikemalt artiklis Sündinud 14. augustil 1642 – Cosimo III de' Medici, Toscana suurhertsog 1665 – Reinhold von Ramm, baltisaksa mõisnik 1688 – Friedrich Wilhelm I, Preisimaa kuningas 1867 – John Galsworthy, inglise kirjanik 1875 – Eusebio Ayala, Paraguay president 1889 – Otto Tief, Eesti sõjaväelane ja poliitik 1891 – August Arrak, eesti arst 1891 – Hugo Sturm, eesti kunstnik 1931 – Betty Blue, ameerika modell ja näitleja 1920 – Holger Pukk, eesti kirjanik 1925 – Juhan Ross, eesti biofüüsik, akadeemik 1960 – Sarah Brightman, inglise laulja, sopran 1962 – Andres Herkel, Eesti poliitik ja riigikogu liige 1963 – Andrus Loog, eesti arst 1965 – Janne Andresoo, eesti raamatukogundustegelane 1970 – Andres Lember, eesti suhtekorraldaja 1971 – Kristjan Otsmann, eesti ajakirjanik 1972 – Toomas Tõnissoo, eesti maalikunstnik 1976 – Mikk Lõhmus, eesti vandeadvokaat 1983 – Mila Kunis, ukraina päritolu ameerika näitleja  Pikemalt artiklis Surnud 14. augustil 1956 – Bertolt Brecht, saksa näitekirjanik ja luuletaja 1958 – Frédéric Joliot-Curie, prantsuse füüsik 1977 – Aleksandr Luria, Nõukogude psühholoog, neuropsühholoogia rajajaid 1980 – Dorothy Stratten, modell, Playboy Playmate 1994 – Elias Canetti, Austria-juudi kirjanik, Nobeli kirjandusauhind 1981 1996 – Anu Presjärv, eesti näitleja 2004 – Czesław Miłosz, poola luuletaja, Nobeli kirjandusauhind 1980 2007 – Endel Simmermann, eesti näitleja 2007 – Tihhon Hrennikov, vene helilooja 2015 – Ferdinand Veike, eesti nukunäitleja, Eesti Riikliku Nukuteatri rajaja ja peanäitejuht 2018 – Teo Maiste, eesti laulja ja näitleja 2019 – Tõnu Aav, eesti näitleja 2021 – Tõnu Tamm, eesti näitleja ja kunstnik Eesti looduse päev Kehakultuurlaste päev – NSV Liidus ja Venemaal 14. augusti ja ühtlasi Eesti absoluutne soojarekord 35,6 °C mõõdeti 1992. aastal Võrus. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 136 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 143 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 156 Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 158 "Homoparaad läks rahulikult". Eesti Päevaleht. 14. august 2004. Vaadatud 9. juuli 2017.